
	Nr.p.k.
	Jautājums
	Atbilde

	1.
	FN - 003.01.05 prasības ietvaros Platformas administratoru funkcionalitāti aprakstoša prasība izvirza vajadzību pēc lietotāju veidošanas funkcionalitātes platformā, kaut VUGD un citu amatpersonu piekļuve Sistēmai (un to izveide) pēc citu dokumentā aprakstīto prasību satura tiks nodrošināta izmantojot IAM moduli kurš netiek izstrādāts vai mainīts Darba uzdevuma ietvaros. Respektīvi, piekļuve sistēmai konkrētiem IAM esošiem lietotājiem tiks nodrošināta ar IAM starpslāni, izmantojot tur pieejamos datus par autentificējāmo personu. 

Vai ir plānots dublēt lietotāju izveidi gan IAM, gan Platformā?
	Nav plānots dublēt. VUCAP VUGD amatpersonu daļa (darba vieta) tiks aizsargāta ar IAM autentifikāciju un autorizāciju, kā arī nav plānots eksponēt šo lietojumu publiskajā tīklā. Piekļuve paredzēta tikai iekštīklā, vai ar VPN (klients uz datora, ko nodrošina IeM IC) starpniecību. Savukārt piekļuve pie Darba vieta Platformas klientiem (lietojums) paredzēta Platformas klientiem būs pieejama no publiskā tīkla un izmantos VPM autentifikāciju. VPM gadījumā lietotāju autorizācijas mehānisms paredzēts nevis IAM ietvarā, bet pašā VUCAP – VUGD darbinieki varēs piešķirt tiesības konkrētām fiziskām personām, kas autentificēsies caur VPM. Tiesības nebūs granulāras, būs jānorāda, kuriem darbiniekiem nepieciešama piekļuve kuriem objektiem. Šajā gadījumā nav lietderīgi izmantot IAM autorizācijas risinājumu, jo tur nebūs pieejama biznesa informācija no VUCAP, turklāt IAM nav iespējams deleģēt tiesības noteiktā apjomā tikai noteiktu sistēmu un lomu pārvaldībai, piemēram, VUGD darbiniekiem.

	2.
	NFN_014.002 Programmatūras pārnesamība
Saskaņā ar prasību, ja Platforma tiek veidota papildinot standartprodukta funkcionalitāti, papildinājumiem jābūt tā veidotiem, lai būtu iespējams bez Platformas izmaiņām to pārnest uz jaunāku standartprodukta versiju.

Lūdzu precizējiet, kas šajā prasībā tiek saprasts ar jēdzienu – standartprodukts. 
Ja ar to tiek domāti tādi programmēšanas standartprodukti kā .NET, JAVA, JavaScript, Python, Go u.c., rindu vadības mehānismi, kā RabbitMQ u.c., datu bāzes vadības sistēmas, MS Sharepoint, MS Office365, Azure u.c. līdzvērtīgi risinājumi, virtualizācijas risinājumi, kā arī citi atvērtā koda standartproduktu risinājumi, tad šī prasība ir praktiski neizpildāma bez izmaiņām Platformas kodā.

	Ar standartproduktiem tiek saprasti gatavi programmatūras produkti vai moduļi, kas nodrošina zināmu funkcionalitāti, VUCAP kontekstā, piemēram, paredzams, ka šāds produkts varētu būs apmierinātības aptauju risinājums. Ar standartproduktu netiek saprastas Jūsu minētie programmēšanas standartprodukti vai to ietvari.

	3.
	NFN_004 Prasības datu pirmreizējai ielādei un datu sinhronizācijai
Lai novērtētu migrācijas darbietilpību būtu nepieciešams Tehnisko specifikāciju papildināt ar aptuveno vēsturisko datu apjomu raksturlielumiem. (Piemēram, cik dažādu veidu faili būs nepieciešams ielādēt; cik aptuveni daudz vēsturisko rakstu kopumā paredzēts ielādēt). 

Lūdzu papildiniet Tehnisko specifikāciju ar vēsturisko datu apjomu raksturlielumiem, lai Izstrādātājs var precīzāk veikt darbietilpības aprēķinus un sagatavot atbilstošu piedāvājumu.

	Komisija skaidro, ka Platformā būs nepieciešams ielādēt vēsturiskos datus par šobrīd esošajiem pārbaudāmajiem objektiem no sešiem CSV formāta failiem  - šobrīd identificētais informācijas apjoms ir aptuveni 2 MB, saturot informāciju par vismaz 11 665 objektiem.
Failu minimālais saturs ir norādīts Platformas tehniskajā specifikācijā (NFN_004 Prasības datu pirmreizējai ielādei un datu sinhronizācijai) un visu sešu failu datu struktūras ir vienādas.

	4.
	NFN_007.05 Darba plūsmu monitorings 

Lūdzu izskaidrojiet, kas tiek saprasts ar jēdzienu “Darba plūsmu monitorings”?
Lūdzu precizējiet, tieši kura Platformas moduļa ievaros šī prasība būtu jārealizē?

	Prasība īstenojama kontekstā ar prasību NFN_007.04. Monitorējamās darbplūsmas tiks definētas prasību projektēšanas laikā. 

	5.
	FN - 001.06 Notifikācijas lietotājiem - proaktivitātes princips
9.1. Kā praktiski varētu darboties “uzstādīt dažādiem paziņojumiem atšķirīgus termiņus un tos mainīt”- vai tas nozīmē ka Platformā veidojot paziņojumus var norādīt derīguma tipa laiku, pēc kura šie paziņojumi netiek rādīti, maina vizuālo izskatu, vai kā tamlīdzīgi?

9.2. Vai prasība “jānosūta atbildīgajai VUGD amatpersonai uz e-pastu” ir jārealizē izmantojot Tehniskajā specifikācijā minēto Notification Hub, vai arī tam ir kāds cits tehniskais risinājums, piemēram, jāizmanto Platformas SMTP serveris?
	Komisija paskaidro, ka Platformā paredzētajām notifikācijām ir jābūt iespējai mainīt paziņojumu sūtīšanas termiņus. Pēc minētā termiņa iestāšanās attiecīgie paziņojumi Platformas lietotājiem netiek sūtīti, jo tie var nebūt vairs aktuāli vai tieši otrādi-  tiek uzsākta citas notifikācijas sūtīšana.

Komisija paskaidro, ka minētās prasības īstenošanā ir jāizmanto Notification Hub. Notification Hub paredz iespēju sūtīt arī e-pasta ziņojumus.

	6.
	FN - 003.01 Lietotāju pārvaldība 
Vai Platformā ir jāveic lietotāju (grupu) pārvaldība, vai arī visas lietotāju grupas varēs iegūt no centrālā identitātes servera, kuru nodrošina Pasūtītājs?

	VUGD amatpersonu grupas (lomas) tiks pārvaldītas centrālajā identitātes serverī caur standarta protokoliem OIDC un OAuth2, kā aprakstīts dokumentācijā. Savukārt Platformas klientu darba vietā, kur autentifikācija plānota nepastarpināti ar VPM, nav paredzēts veidot vairākas lietotāju grupas. Ja autentificēts lietotājs būs definēts kā atbildīgā persona par objektu, tam būs iespēja ievadīt par to zināmu informācijas apjomu.

	7.
	FN - 003.01.01 Objektu atbildīgo personu - lietotāju saraksts
Vai šis konts atrodas tikai šīs Platformas ietvaros (lokālajā DB), vai arī konts ir jāsūta uz centrālo identitātes serveri. Vai var būt tā, ka lietotāji ar vienām un tām pašam tiesībām var nākt no diviem atšķirīgiem avotiem - gan centrālā servera, gan lokālā? 

	VUGD amatpersonām piekritīgos lietotāju kontus plānots pārvaldīt centralizēti, taču Objektu atbildīgās personas plānots pārvaldīt tikai VUCAP ietvaros.

	8.
	FN - 003.01.05 Lietotāju darba vietas un to darbvirsmas 
Vai šīs dažādās darba vietas iekšējiem un ārējiem lietotājiem var tikt realizētas kā Platformas sadaļas vienas lietotāju saskarnes ietvaros, vai arī lietotāju darba grupām ir jābūt tehnoloģiski nošķirtām?

	Ārējo un iekšējo darbu virsmām ir jābūt loģiski nodalītām un pieejamām izmantojot dažādus DNS ierakstus (dažādi lietojumi), lai starpniekserverī būtu iespēja definēt dažādas piekļuves politikas. Tehnoloģiskā arhitektūra saskaņojama prasību projektēšanas laikā.

	9.
	FN - 003.03 Platformas auditācijas pieraksti
Tehniskajā specifikācijā nevaram atrast kā Platformai būs jāatdod auditācijas pieraksti eLietas platformas Auditācijas un žurnalēšanas modulim. Lūdzu informējiet, kā mēs varam iepazīties ar šīs saskarnes aprakstu?

	Jāiepazīstas ar dokumentu - eLietas platforma Auditācijas un žurnalēšanas modulis, Saskarnes apraksts, IeM_IC-eLIETA-Analytics-SA, 09.02.2024 versija 1.09.


	10.
	FN - 003.05 Auditācijas datu arhivēšana un dzēšana
Lūdzu precizējiet vai šī prasība ir attiecināma uz Platformu un Izpildītāju, ja Tehniskajā specifikācijā ir norādīta prasība auditācijas pierakstus nodot eLietas platformas Auditācijas un žurnalēšanas modulim?

	Nododot Auditācijas un žurnalēšanas modulim, ir iespēja norādīt atbilstošus parametrus. Lūdzam iepazīties ar dokumentāciju (eLietas platforma Auditācijas un žurnalēšanas modulis). 

	11.
	FN - 003.06 Datu izmaiņu vēsture
Šis līdzīgi kā FN-003.05 – ja datu izmaiņu vēsture tiek nosūtīta uz eLietu Auditācijas un žurnalēšanas moduli, lūdzu skaidrot, kas tieši tiek prasīts no Platformas, lai uzturētu pilnu datu vērtības izmaiņu vēsturi?

	Rezultāts jāsaglabā eLietas Auditācijas un žurnalēšanas modulī. Prasības var tikt detalizētas prasību projektēšanas laikā.
Lūdzam iepazīties ar dokumentāciju (eLietas platforma Auditācijas un žurnalēšanas modulis).

	12.
	FN - 004.03 Objekta indikatīvā ugunsdrošības riska novērtējuma aprēķins un riska līmeņa noteikšana.
Vai riska novērtējumu Platformā ir jāvar no Pasūtītāja puses administrēt (svars, koeficienti u.tml.), vai arī šo noteikumu algoritmu Izstrādātajs varēs iestrādāt programmatūrā, kā neadministrējamu?

	Komisija paskaidro, ka Objekta indikatīvā ugunsdrošības riska novērtējuma aprēķinu un riska līmeņa noteikšanas algoritmam jābūt administrējamam, jo Platformas satura pārvaldniekam nepieciešamības gadījumā ir jāvar mainīt objekta ugunsdrošības stāvokļa novērtējumā iekļaujamos jautājumus (tie ir atkarīgi no noteiktajām ugunsdrošības prasībām valstī) un piešķirt tiem individuālo riska novērtējumu.

	13.
	FN - 005.03 Uzdevumi
Vai uzdevuma veids - “parakstīt” nozīmē loģisko darbību, kura statuss tiek nomainīts datu bāzes līmenī, vai arīdzan šīs funkcijas izpildei ir jāizmanto kāds cits tehnoloģisks risinājums?

	Uzdevuma veids - “parakstīt” nozīmē loģisko darbību, kura statuss tiek nomainīts datu bāzes līmenī.

	14.
	FN - 005.05 Objektu e-uzraudzības lietas
Vai ir tehnisks ierobežojums Izpildītājam kur un kā izmitināt Platformā datņu līmeņa dokumentus? Vai fiziska datņu uzglabāšana var tikt nodrošināta arī Platformas  ietvaros (failu sistēma, datu bāze), vai arī jāizmanto tikai kāds noteikts ārējs resurss, piemēram, eLietas platformas Biznesa sistēmas elektronisko dokumentu krātuves eDocStore pārvaldības serviss?

	Primāri jāizmanto eDocStore. Var tikt precizēts analīzes laikā.

	15.
	FN – 007.01 Autentifikācija
Vai ir definēts profila reģistrācijas process - ne tikai datos, kas jāievada un jāpiekārto, bet arī, piemēram, vai arī būs nepieciešams jauna lietotāja reģistrācijas apstiprināšana no sistēmas atbildīgā puses, reģistrācijas apstiprinājums e-pastā, vai tamlīdzīgi?
	Pirmšķietami papildu apstiprināšana nav paredzēta. Detalizēti prasība precizējama analīzes laikā.

	16.
	NFN_001 Integrācijas 
Vai trešo pušu saskarnes visos gadījumos un visām integrācijas vajadzībām jau ir izveidotas un Izstrādātājam būs pieejami to apraksti uz līguma parakstīšanas brīdi, vai arī daļa no trešo pušu saskarnēm vēl tikai tiks izstrādātas paralēli šīs sistēmas izstrādei nākotnē?

	Izpildītājam sadarbībā ar Pasūtītāju jārūpējas par trešo pušu saskarņu aprakstu iegūšanu no atbilstošajiem ārējo sistēmu pārziņiem (VRAA, VZD, BIS, u.t.l.)  un standartizētiem produktiem (Namejs, Horizon, u.t.l.), ja šādi apraksti ir izstrādāti.
Pasūtītājs nodrošinās saskarņu aprakstus savā pārziņā esošajiem risinājumiem, piemēram, APAS, VKCP, eLietas moduļiem. Pasūtītāja pārziņā esošajiem risinājumiem, kuriem saskarnes nav izstrādātas, to izveidi nodrošinās Pasūtītājs, identificējot darbus un terminus, kas iekļaujami Platformas izstrādes un ieviešanas plānā. 

	17.
	FN - 005.09 “Platformai jānodrošina dokumentu apstrāde atbilstoši normatīvos noteiktajai uzglabāšanas kārtībai – to dzēšanai un automātiska sagatavošana un nodošanai Latvijas nacionālajam arhīvam, atbilstoši uzdotajiem nosacījumiem. Prasības realizācija precizējama analīzes laikā.” 

Darbietilpības novērtēšanai, prasības aprakstā trūkst detalizācijas par plānoto dokumentu nodošanas veidu Latvijas nacionālajam arhīvam (turpmāk – LNA), it īpaši vai DU ietvaros būs jāveic atsevišķu abpusēju integrāciju vai Pasūtītājs ir vienojies ar LNA par nododamo datu elektronisko formātu un veidu?
	Pasūtītājs šobrīd nav vienojies ar LNA par datu formātu un veidu. 
Darbietilpības novērtēšanai jāparedz datu sagatavošanu noteiktā formātā datu nodošanai LNA. 
Arhīvam nododami dokumenti ir tādi, kas ir spēkā esoši un kuriem beidzies izpildes termiņš. Pamatā tie ir izpildītie pārbaudes akti, atzinumi, brīdinājumi, lēmumi par darbības apturēšanu, izpildrīkojums, administratīvie lēmumi. 
Prasība precizējama projektēšanas laikā. 

	18.
	NFN_005.01 Pieejamība
Vai ar terminu "darbaspēja" tiek saprasts, ka Platformai ir jāturpina pilnvērtīgi darboties un pēc būtības jāstrādā visai funkcionalitātei arī tādā gadījumā, ja pārstāj darboties, piemēram, datu bāzes serveris, kas nozīmētu, ka Platformas arhitektūras risinājumā jāparedz un jāpiegādā ar klāsterētu datu bāzes vadības sistēmu?
	Jā. Lūdzam iepazīties ar Izstrādes vadlīnijām.  Lietojumu darbināšanai jāizmanto Kubernetes klasteris, var tikt izmantots arī esošais DVBS klasteris. Prasības ir precizējamas analīzes gaitā.
Lai Platforma būtu pieejama katram infrastruktūras mezglam, tai nepieciešams nepieciešams būt sasniedzamai un strādājošai (spējīgai pilnvērtīgi sniegt pakalpojumu jebkurā laikā un situācijā), līdz ar to datu bāzes risinājumam jānodrošina augstas pieejamības arhitektūra.

	19.
	NFN_005.03 Rezerves kopēšana
“…Sistēmas darbības atjaunošanas plānā jāparedz, ka Platformai ir jābūt atjaunojamai no rezerves kopijas ne ilgāk kā 24 (divdesmit četru) stundu laikā un dati nedrīkst pazust vairāk kā par vienu pēdējo Platformas darbības stundu.”

Lūdzu izskaidrojiet ar piemēru prasību pēc atjaunošanas 24 (divdesmit četru) stundu laikā, kā arī izskaidrojiet, kas tieši tiek saprasts ar terminu “dati” rezerves kopēšanas kontekstā, ņemot vērā, ka Rezerves kopēšanas infrastruktūras izveide un piegāde nav Iepirkuma priekšmets?
	Prasība paredz, ka Izstrādātājam jāsagatavo, un jāsaskaņo Platformas Rezerves kopēšanas un darbības atjaunošanas plāns, tāpēc tā izstrādes laikā jāņem vērā norādītās prasības. Plāns tā izstrādes gaitā saskaņojams ar pasūtītāju.

	20.
	NFN_007.03 Veiktspējas pārbaudes prasība
Lai izpildītu šo prasību, vai Pasūtītājs nodrošinās Izpildītāja darbiniekiem veikt veiktspējas (slodzes) testus Pasūtītāja infrastruktūrā, sniedzot pilnīgi visu nepieciešamo informāciju šī uzdevuma nodrošināšnai par Pasūtītāja infrastruktūru?
	Veiktspējas testēšanas detalizēts plāns/scenāriji saskaņojami atsevišķi, kura rezultātā tiks vērtēts cik lielā apjomā pirmsprodukcijas videi un tās komponentēm nepieciešama Izstrādātāja piekļuve, cik lielā apjomā piegādātos veiktspējas scenārijus varēs izpildīt Pasūtītājs.

	21.
	NFN_007.04 Platformas monitorings
Resursu uzraudzība (t.sk. brīdinājumu nosūtīšana par tiem) sistēmās lielākoties tiek realizēta ar ārējo sistēmu palīdzību. Parasti tiek izmantots “pull” tipa bāzēts modelis, kur uzraugošā sistēma (piemēram, Zabbix, Prometheus, u.c.) slēdzas pie uzraugāmās sistēmas, nolasa aktuālās resursu vērtības, kas tiek nogādātas uz centralizētu vietni, kurā jau tālāk pēc noteikumiem var tikt realizēta brīdinājumu sūtīšana. 

1. Lūgums precizēt, vai tiešām izstrādājamai Platformai tehniski jānodrošina “brīdinājumu nosūtīšana par Platformas resursu nepietiekamību”?

2. Kāds tehniskais risinājums būtu jāveido, lai nodrošinātu Platformas monitoringa darbību?

3. Ja monitoringu nodrošina ārējā sistēma (Zabbix), kuras vizuālais attēlojums tiek uzturēts ārēji, tad kādi darbi un kāds tehniskais risinājums tiek sagaidīts no Piegādātāja, lai nodrošinātu prasību par monitoringa skata izveidi?
	1. Skaidrojam, ka monitorings nav jānodrošina pašā platformas ietvarā. Platformas vajadzībām jānodrošina monitorings, kas, saskaņā ar ierasto praksi industrijā veicams ar ārējiem specializētiem monitoringa risinājumiem.
2. Vēlams izmantot Zabbix un Prometheus tehniskos risinājumus.
3. No Piegādātāja tiek sagaidīts risinājums, kas spētu attēlot kopējo sistēmas darbspēju ņemot vērā tās vairāku elementu/komponenšu (rindu, web servisu, procesu, u.t.l.) pieejamību/darbību. 

	22.
	NFN_009 Infrastruktūras un platformas tehnoloģiskās prasības
Vai Izstrādātājs var veikt Kubernetes resursu, t.sk. mērogojamības konfigurācijas piegādāšana, izmantojot kādu no brīvi izvēlētiem veidiem (piemēram, HELM charts, kas tiek piegādāta kā daļa no koda), vai arī Pasūtītāja infrastruktūrā ir jau realizēts un paredzēts kāds cits konfigurācijas veids?
	Komisijas ieskatā jautājums nav piekritīgs NFN_009 prasībai. Lūdzam iepazīties ar saistīto dokumentu - eLietas platforma, piegāžu procesa organizācija, vadlīnijas, kur aprakstīti risinājumi, kas pielietojami programmatūras piegādes procesā, tostarp jāizmanto HELM Charts.

	23.
	NFN_010.02 Licencēšanas komponentes
Vai šī prasība attiecas arī uz Platformā izmantotiem atvērtā koda (open source) tehnoloģiskiem risinājumiem un/vai bibliotēkām?
	Prasība pamatā vērsta uz maksas licenču nosacījumiem, lai identificētu to izmantošanas ierobežojumus. Lūdzam norādīt kuras komponentes ir maksas un kādi ir to licencēšanas noteikumi, kā arī vienkārši noradīt kādus atvērtā koda produktus paredzēts lietot.

	24.
	NFN_012.08 Automātiskie testi
Vai pareizi saprotam, ka Pasūtītājs nodrošinās automātisko testu veikšanai pirmprodukcijas vidē nepieciešamos infrastruktūras resursus un šos automātiskos testus veiks patstāvīgi?
	Saskaņā ar prasībā norādīto, automātiskos testus pirmsprodukcijas vidē Pasūtītājs veiks pats, nepieciešamības gadījumā izmantojot Izpildītāja atbalstu saskaņā ar prasībā NFN_012.07 minēto: “Izstrādātājam ir jānodrošina pirmsprodukcijas vides sagatavošanai un akcepttestu norisei nepieciešamās konsultācijas”. 

